17/07/2020 | Administración LocalMunicipal
Moeche
Bases reguladoras e convocatoria dunha liña de subvencións dirixidas a autónomos e pemes de Moeche no marco da crise sanitaria do Covid 19

Bases reguladoras e convocatoria dunha liña de subvencións dirixidas a autónomos e PEMES de Moeche no marco da crise sanitarias do COVID 19 Por acordo da Xunta de Goberno Local adoptado na sesión celebrada o día 10 de xullo de 2020, aprobáronse as Bases reguladoras e convocatoria dunha liña de subvencións dirixidas a autónomos e PEMES de Moeche no marco da crise sanitarias do COVID 19. En cumprimento do disposto no artigo 17.2 da Lei 38/2003, do 17 de novembro, Xeral de Subvencións publícase o contido íntegro de ditas bases. Como consecuencia da urxencia de saúde pública ocasionada polo COVID-19, o Goberno de España declarou o estado de alarma en todo o territorio nacional mediante o Real decreto 463/2020, do 14 de marzo. O impacto que está tendo esta situación de excepcionalidade obriga ás Administracións Públicas, a adoptar aquelas medidas tendentes a paliar os efectos que está sufrindo a nosa sociedade ante as consecuencias derivadas da crise económica provocada polo COVID-19. O Concello de Moeche, por medio desta convocatoria establece un instrumento de axuda para protexer o interese xeral das veciñas de Moeche, actuando directamente sobre os colectivos e as persoas físicas e xurídicas máis afectadas, como son os autónomos e PEMES que se viron na obriga de pechar os seus negocios durante o estado de alarma, e compensar -na medida do posible- as perdas ocasionadas. Ten por obxecto establecer as normas específicas polas que se rexerá a convocatoria pública das subvencións para axuda do sectores máis afectados pola crise derivada do COVID- 19 no termo municipal de Moeche, outorgando liquidez para compensar os gastos derivados da actividade e na adaptación á nova normalidade aos establecementos que se viron na obriga de pechar. Por medio destas bases, establécense dúas liñas de axuda: Para todos aqueles autónomos e empresas en Moeche que a actividade que desenvolven se vise afectada polo peche de establecementos establecido no RD 463/2020, de 14 de marzo e na súa posterior modificación no RD 465/2020 de 17 de marzo. Aqueles gastos relacionados coa actividade durante o período de peche obrigado e aqueles necesarios para o cumprimento dos requisitos para o reinicio da actividade no marco do COVID-19. Para esta liña estableceranse diferentes niveis en función das características e diferentes necesidades e esixencias para cada actividade: Nivel 1: Para aqueles establecementos comerciais nos que, polas súas características, é posible desenvolver a actividade con normalidade respectando o uso de máscaras e o distanciamento social. Nivel 2: No caso dos locais que prestan servizos persoais (podoloxía, salóns de peiteado, fisioterapia) para recuperar a súa actividade, deben cumprir coa limitación na afluencia de clientes/pacientes e a marxe de tempo entre os mesmos para cumprir coa debida desinfección de todo o material e mobiliario utilizado. Nivel 3: No caso da hostalaría, polas características da actividade e o nivel de afluencia nestes locais ser superior ao doutros locais comerciais ou de servizos que funcionan mediante cita previa ou nos que a afluencia de persoas é máis gradual, as tarefas de desinfección e incluso as posibles reformas para adaptarse á nova situación serán maiores e requirirán de maior investimento. Nivel 4: E dentro dos locais de hostalaría enténdese que se sitúan nun nivel superior aqueles que contan con servizo de restauración. O marco normativo está constituído polas seguintes leis e disposicións legais que se nomean a continuación e polas súas normas de desenvolvemento, así como cantas outras normas legais ou regulamentarias, conteñan prescricións relativas ás subvencións ou sexan susceptibles de produciren efectos no devandito ámbito: - Lei 38/2003: Lei 38/2003, do 17 de novembro, xeral de subvencións. - RD 887/2006: Real decreto 887/2006, do 21 de xullo, polo que se aproba o regulamento da Lei 38/2003, xeral de subvencións. - Lei 9/2007: Lei 9/2007, do 13 de xuño, de subvencións de Galicia. - Lei 39/2015: Lei 39/2015, do 1 de outubro, de réxime xurídico común das administración públicas. - Lei 7/85: Lei 7/85, de 2 de abril, reguladora das bases de réxime local. - Regulamento (UE) 1407/2013, do 18 de decembro, da Comisión, relativo á aplicación dos artigos 107 e 108 do Tratado de Funcionamento da Unión Europea (DOUE L352, do 24 de decembro de 2013) - Ordenanza xeral reguladora da concesión de subvencións do Concello de Moeche - Bases de execución do orzamento do exercicio en curso. - Así mesmo, están sometidas ao réxime de mínimos, regulado polo Regulamento (UE) 1407/2013, de 18 de decembro, da Comisión, relativo á aplicación dos artigos 107 e 108 do Tratado de Funcionamento da Unión Europea ás axudas de mínimos (DOUE L352 de 24 de decembro de 2013). - A xestión destas subvencións suxeitarase aos principios de publicidade, concorrencia, transparencia, obxectividade, igualdade e non discriminación, así como á eficacia no cumprimento de obxectivos e eficiencia na asignación e utilización dos recursos públicos. A súa tramitación realizarase por medios electrónicos en aplicación do disposto no artigo 14.3 da Lei 39/2015, de Procedemento Administrativo Común das Administracións Públicas. A contía destinada a atender esta liña de subvencións ascende a un importe total de 20.000,00 euros. O financiamento destas axudas efectuaranse con cargo aos orzamentos municipais do exercicio 2020 na aplicación orzamentaria: 430-479-00 No caso de que finalizado o prazo de solicitude tiverasen presentado un número de solicitudes para o que non fosen suficientes as contías inicialmente consignadas, o Concello poderá optar pola adopción dalghuna das seguintes medidas: · No caso de que exista dispoñibilidade no orzamento vixente poderanse ampliar os créditos ata a cobertura do maior número delas posible. · No caso de que non sexa posible a ampliación de crédito, procederase a reducir a contía asignada na porcentaxe correspondente. Liña 1: Establécese unha cantidade fixa de 300€ para todos as actividades beneficiarias da subvención Liña 2: Establécese unha cantidade para cada nivel. No caso de que a axuda solicitada ou xustificada sexa inferior ás contías previstas para cada nivel, axustarase a axuda á contía xustificada - Ata 150€ para establecementos comerciais. - Ata 250€ para establecementos de servizos persoais. - Ata 450€ para establecementos de hostalaría que non serven comidas - Ata 700€ para establecementos de hostalaría con servizo de restauración Poderán solicitar esta subvención aquelas persoas físicas ou xurídicas, así como as comunidades de bens, sociedades civís ou outras entidades económicas sen personalidade xurídica, legalmente constituídas que leven a cabo as actividades empresariais que motivan a concesión da subvención e que cumpran os seguintes requisitos: - Que a actividade económica sexa desenvolvida por unha persoa autónoma, unha microempresa ou pequena empresa. A microempresa e as pequenas empresas son aquelas definidas conforme Anexo I do Regulamento (UE) nº 651/2014 da Comisión, de 17 de xuño de 2014. - Que a actividade que desenvolvan se vise afectada polo peche de establecementos establecido no RD 463/2020, de 14 de marzo e na súa posterior modificación no RD 465/2020 de 17 de marzo. Para estes efectos acreditarase que a actividade viña é con anterioridade a 14 de marzo de 2020 - Que a actividade se desenvolva no concello de Moeche e o domicilio fiscal se sitúe en Moeche, e así deberá recollerse no correspondente certificado actualizado de situación censual no imposto de actividades económicas que indique a actividade económica coa súa data de alta, o domicilio fiscal e o local de desenvolvemento da actividade. A alta no referido imposto terá que ser anterior a do inicio do período de peche obrigatorio da actividade - Non estar incursas en ningunha das circunstancias recollidas no artigo 13.2 e 13.3 da Lei 38/2003, de 17 de novembro, xeral de subvencións, e non contravir o regulado no art.14 da nomeada lei, e en particular, estar ao corrente no cumprimento das súas obrigas tributarias coa Facenda estatal (AEAT) e coa Tesouraría Xeral da Seguridade Social (TGSS). Este requisito debe cumprirse desde a data de presentación da solicitude até a data do pagamento da subvención, de ser o caso. - Non ter débeda ninguha pendente co Concello. Este requisito será verificado de oficio pola Administración e debe cumprirse desde a data de presentación da solicitude até a data do pagamento da subvención, de ser o caso. - Manter a actividade subvencionada, como mínimo, ata a data límite de xustificación. - Cumprir as restantes obrigas que detalla o artigo 14 da Lei xeral de subvencións e as detalladas na Ordenanza xeral reguladora da concesión de subvencións do Concello de Moeche. - Só poderá ser subvencionada unha solicitude por empresa, por cada liña de axuda, aínda que varios socios/as da empresa sexan traballadores/as autónomos titulares e polo tanto, beneficiarios/as e con dereito á subvención. Presentación. s solicitudes deberán dirixirse á Alcaldía e deberán presentarse obrigatoriamente por medios electrónicos a través da Sede Electrónica do Concello de Moeche: https://moeche.sedelectronica. gal/, no modelo recollido como anexo I das presentes bases Prazo: 20 días naturais contados a partir do día seguinte ao da publicación do extracto da convocatoria no BOP a través da Base Nacional de datos de Subvencións, de conformidade co procedemento establecido no art.20.8 da Lei 38/2003, de 17 de novembro, xeral de subvencións. - DNI do titular da actividade - Certificado actualizado de situación censual no imposto de actividades económicas que indique a actividade económica coa súa data de alta, o domicilio fiscal e o local de desenvolvemento da actividade. A alta no referido imposto terá que ser anterior a do inicio do período de peche obrigatorio da actividade - Resolución/certificación de alta no réxime correspondente da Seguridade Social ou Mutua profesional correspondente da persoa física ou da persoa administradora actualizado á data de presentación da xustificación. A alta terá que ser anterior a do inicio do periodo de peche obrigatorio da actividade - Declaración responsable do conxunto de axudas concedidas e/ou outros ingresos obtidos para a mesma finalidade. - Declaración responsable de estar ao corrente nos pagamentos coa Axencia Estatal de Administración Tributaria, co Tesourería Xeral da Seguridade Social e coa Axencia Tributaria de Galicia. Referido o período de presentación das solicitudes de axuda - Certificado de titularidade da conta bancaria, expedido pola correspondente entidade bancaria, na que se vai efectuar o ingreso. Para a liña 1: - Resolución da concesión do cesamento de actividade por forza maior. Para a liña 2: - Breve memoria na que se relacionen os gastos previstos ou, de ser o caso, facturas dos gastos xa realizados desde o 14 de marzo. De acordo co anexo que se inclúe como anexo II O prazo para a xustificación das axudas irá dende a resolución da concesión ata o 30 de novembro de 2020 Para a xustificación da liña 1, deberán presentar declaración censual actualizada no Imposto de Actividades Económicas No suposto de que non se presente xustificación procederase á anulación da subvención concedida esixindo o beneficiario, no seu caso, o reintegro da cantidade abonada en concepto de anticipo Todos os beneficiarios da liña 2 deberán presentar, facturas que xustifiquen os gastos de adaptación á nova situación por un importe igual ou superior á cantidade solicitada, excluído o IVE. No suposto de que non se presente xustificación polo importe esixido procederase á minoración proporcional da subvención concedida esixindo o beneficiario, no seu caso, o reintegro da cantidade abonada en exceso en concepto de anticipo O pagamento destas subvencións realizarase, mediante transferencia bancaria, en dous prazos: 1.- No momento da concesión, abonarase un anticipo do 50% do total concedido 2.- O 50% restante trala xustificación, mediante transferencia bancaria despois da presentación da documentación xustificativa establecida na base 8 da presente convocatoria.10.1 Unha vez rematado o prazo de presentación de solicitudes, estas serán valoradas pola técnica de desenvolvemento local co obxecto de determinar o cumprimento dos criterios establecidos na base 5ª. A técnica de desenvolvemento local elevará informe a Xunta de Goberno Local, con indicación dos solicitantes que cumpren cos requisitos esixidos, asi como dos que non os cumpren indicando a causa do incumprimento A Xunta de Goberno aprobará, con base o indicado informe a relación dos beneficiarios das axudas.10.2.- A resolución da Xunta de Goberno Local, de concesión ou denegación das axudas, esgota a vía administrativa e notificarase expresamente a aqueles solicitantes a que se lles denegou a axuda, no prazo de dez días desde que se dite, Contra esta resolución cabe interpoñer recurso contencioso – administrativo, no prazo de dous meses a contar desde o día seguinte da súa notificación, perante o órgano competente da xurisdición contencioso-administrativa, de conformidade co disposto na Lei 29/1998, do 13 de xullo, reguladora da xurisdición contencioso-administrativa. Poderá formularse, de forma potestativa, recurso de reposición, no prazo dun mes, ante o mesmo órgano que ditou a resolución impugnada, de acordo coa Lei 39/2015, de 1 de outubro, do procedemento administrativo común das Administración Públicas.10.3.- En calquera momento anterior á resolución do procedemento de subvencións, o/a interesado/a poderá desistir da súa/s solicitude/s; desistimento que será aceptado de plano pola administración concedente, declarando concluso/s o/s procedemento/s correspondente/s, de conformidade co artigo 40 da Lei 39/2015 do 1 de outubro, do procedemento administrativo común das Administracións Públicas. As persoas beneficiarias encóntranse suxeitas ao réxime de infraccións e sancións que en materia de subvencións establece o título IV da Lei 9/2007, do 13 de xuño, de subvencións de Galicia. A) Datos da solicitante: En nome propio ou en representación da empresa B) TIPO DE AXUDA Marque cun X a axuda que solicita: ( ) Liña 1: Compensación polo peche total da actividade ( ) Liña 2: Axudas para gastos asociados á actividade ante a nova situación: ( ) Nivel 1 ( ) Nivel 2 ( ) Nivel 3 ( ) Nivel 4: C) Documentación achegada coa solicitude · DNI do titular da actividade · Certificado actualizado de situación censual no imposto de actividades económicas · Resolución/certificación de alta no Réxime correspondente da Seguridade Social ou Mutua profesional correspondente da persoa física ou da persoa administradora · Certificación acreditativa de estar ao corrente nos pagamentos coa Axencia Estatal de Administración Tributaria, co Tesourería Xeral da Seguridade Social e coa Axencia Tributaria de Galicia. · Certificado de titularidade da conta bancaria. Para a liña 1: · Resolución da concesión do cese de actividade por forza maior. Para a liña 2: · Memoria na que se relacionan os gastos previstos ou facturas dos gastos xa realizados desde o 14 de marzo. Outra documentación: ________________________________________________________________________________________________________________________________________________________________________________________________________________________________________________________________________________________________________________________ Para os efectos do disposto na Ley Orgánica 3/2018, de 5 de decembro, de protección de datos persoais e garantía dos dereitos dixitais, o/a asinante autoriza o tratamento dos datos persoais (incluíndo a súa incorporación nos correspondentes ficheiros) incorporados na solicitude e noutros documentos normalizados relativos á xestión deste expediente, que a finalidade para a que se utiliza o tratamento dos seus datos e para a xestión da súa solicitude e cumprir a normativa aplicable. A/O asinante poderá exercitar os seus dereitos de acceso, rectificación, cancelación e oposición relativo a este tratamento do que e responsable o Concello de Moeche, nos termos da normativa vixente. Moeche, ___de___________de 2020 Sinatura do/a solicitante ALCALDESA DO CONCELLO DE MOECHE A) Datos do/a solicitante En nome propio ou en representación da empresa Moeche, ___de___________de 2020 Sinatura do/a solicitante SEÑORA ALCALDESA DO CONCELLO DE MOECHE Moeche, 14 de xullo de 2020 A alcaldesa Beatriz Bascoy Maceiras